ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
ডাঃ হর্ষবর্ধন কেন্দ্রীয় স্বাস্হ্য এবং পরিবার কল্যাণ মন্ত্রকের কার্যভার নিয়েছেন
নয়াদিল্লি, ০৩ জুন, ২০১৯
ডাঃ হর্ষবর্ধন আজ কেন্দ্রীয় স্বাস্হ্য এবং পরিবার কল্যাণ মন্ত্রকের কার্যভার গ্রহণ করেছেন। তিনি দায়িত্ব গ্রহণের জন্য সাইকেল চালিয়ে নির্মাণ ভবনে যান এবং একে তাঁর পরিবেশ বান্ধব এক কাজ হিসেবে বর্ণনা করেন।
প্রধানমন্ত্রী নরেন্দ্র মোদীকে ধন্যবাদ দিয়ে ডাঃ হর্ষবর্ধন বলেন, দেশের মানুষের স্বাস্হ্য সুরক্ষা মোদী সরকারের অন্যতম প্রধান অগ্রাধিকার। মানুষ যাতে সদর্থক এবং স্বাস্হ্যকর জীবনযাত্রার মধ্য দিয়ে এগিয়ে চলেন, সরকার সেই লক্ষে ব্যবস্হাকে আরও জোরদার করবে। আয়ুষ্মান ভারত প্রসঙ্গে ডাঃ হর্ষবর্ধন বলেন, যেসব মানুষ পিএমজেএওয়াই প্রকল্প থেকে বাদ পড়েছেন সেইসব দরিদ্র এবং দুর্বলতর শ্রেণীর মানুষকে যাতে এই প্রকল্পে অর্ন্তভুক্ত করা যায় সেইজন্য যোগ্যতামানকে প্রসারিত করা হবে। আরও বেশি বেসরকারি হাসপাতালকে এই প্রকল্পের অন্তর্ভুক্ত করার জন্য উদ্যোগ নেওয়া হবে বলে তিনি জানান। মন্ত্রী বলেন, সরকার আয়ুষ্মান ভারত, পিএমজেএওয়াই এবং হেল্থ অ্যান্ড ওয়েলনেস সেন্টারগুলিকে একযোগে জন আন্দোলনে পরিণত করার উদ্যোগ নেবে। ইতিমধ্যেই সারা দেশে ১৮ হাজারেরও বেশি হেল্থ অ্যান্ড ওয়েলনেস সেন্টার কাজ করতে শুরু করেছে। সরকার জনসাধারণের অংশগ্রহণের মধ্য দিয়ে স্বাস্হ্যকে জন-আন্দোলনে পরিণত করবে বলে ডাঃ হর্ষবর্ধন জানান। তিনি বলেন, ‘সবার জন্য স্বাস্হ্য’ কর্মসূচিকে রূপায়ণ করার সম্ভাবনা এবং দক্ষতা ভারতের রয়েছে। ২০২৫ সালের মধ্যে দেশ থেকে যক্ষ্মা নির্মূল করা এবং নির্দিষ্ট সময়সীমার মধ্যে কুষ্ঠ ও কালাজ্বরকে সম্পূর্ণভাবে নির্মূল করার ওপর তিনি জোর দেন। এছাড়া, দেশের চিকিৎসা শিক্ষা ব্যবস্হার সংস্কার, ভারতের মেডিকেল কাউন্সিলের পুনর্গঠনের ওপর সরকার বিশেষ গুরুত্ব দেবে বলে তিনি জানান।
ডাঃ হর্ষবর্ধনকে স্বাস্হ্য ও পরিবার কল্যাণ মন্ত্রকের প্রতিমন্ত্রী শ্রী অশ্বিনী কুমার চৌবের উপস্হিতিতে মন্ত্রকের প্রবীণ ও বরিষ্ঠ আধিকারিকরা স্বাগত জানান।
SSS/PB/NS
(Visitor Counter : 74
প্রধানমন্ত্রীরদপ্তর
প্রধানমন্ত্রীর সঙ্গে ওড়িশার মুখ্যমন্ত্রীর সাক্ষাৎ
নয়াদিল্লি, ১১ মে, ২০২৩
ওড়িশার মুখ্যমন্ত্রী শ্রী নবীন পট্টনায়েক প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেছেন।
প্রধানমন্ত্রীর দপ্তর থেকে এক ট্যুইট বার্তায় বলা হয়েছে :
“ওড়িশার মুখ্যমন্ত্রী শ্রী নবীন পট্টনায়েক প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেছেন।”
(PG/CB/DM/
বস্ত্রমন্ত্রক
ষষ্ঠ জাতীয় হস্তচালিত তাঁত দিবসে কেন্দ্রীয় বস্ত্র এবং মহিলা ও শিশু বিকাশ মন্ত্রী শ্রীমতী স্মৃতি জুবিন ইরানীর শুভেচ্ছা
নতুনদিল্লি, ৭ই আগস্ট, ২০২০
কেন্দ্রীয় বস্ত্র এবং মহিলা ও শিশু বিকাশ মন্ত্রী শ্রীমতী স্মৃতি জুবিন ইরানী ষষ্ঠ জাতীয় হস্তচালিত তাঁত দিবস উপলক্ষ্যে তাঁর শুভেচ্ছা জানিয়েছেন। কেন্দ্রীয় বস্ত্র মন্ত্রক আয়োজিত অনলাইনে এক অনুষ্ঠানে শ্রীমতী ইরানী ৭ই আগষ্টকে জাতীয় হস্তচালিত তাঁত দিবস হিসেবে ঘোষণা করায় প্রধানমন্ত্রী শ্রী নরেন্দ্র মোদীকে ধন্যবাদ জানিয়েছেন। ১৯০৫ সালে স্বদেশী আন্দোলনের ১১০ বছর পূর্তিতে, ২০১৫ সালের আজকের দিনে প্রধানমন্ত্রী এই সিদ্ধান্ত ঘোষণা করেছিলেন। মহাত্মা গান্ধিকে শ্রদ্ধা জানিয়ে শ্রীমতী ইরানী বলেছেন, চরকায় সুতো কাটার মত বিষয়গুলির জন্য দেশ স্বাধীন হয়েছে। কাংরা থেকে হিমাচল প্রদেশের মুখ্যমন্ত্রী শ্রী জয়রাম ঠাকুর ভার্চ্যুয়ালি এই অনুষ্ঠানে যোগ দেন।
হস্তচালিত তাঁতের চিহ্ন প্রকল্পর  জন্য বস্ত্রমন্ত্রী একটি মোবাইল অ্যাপ ও ওয়েবসাইটের সূচনা করেন। হস্তচালিত তাঁতের উৎপাদিত পণ্যের বিশুদ্ধতা প্রমানের জন্য এই চিহ্ন সহায়ক হবে। মুম্বাই-এর টেক্সটাইল কমিটি এই মোবাইল অ্যাপ ও ওয়েবসাইট তৈরি করেছে। এর ফলে নিবন্ধীকরণের কাজে সুবিধে হবে। ইংরেজি ছাড়াও ১০টি ভারতীয় ভাষায় এই অ্যাপ দেশের যে কোন প্রান্তের তন্তুবায়দের তাদের বাড়ি থেকে মোবাইলের মাধ্যমে নিবন্ধীকরণের কাজে সাহায্য করবে। তাঁত থেকে উৎপাদিত প্রতিটি সামগ্রীর বিশুদ্ধতা এবং সেগুলি কোথা থেকে তৈরি হচ্ছে সেই সমস্ত তথ্য একটি কিউ আর কোড লেবেলের মাধ্যমে জানার জন্য এই অ্যাপ সাহায্য করবে।
ব্লক লেভেল ক্লাস্টার, তাঁত থেকে উৎপাদিত সামগ্রীর বাজারজাত করার ক্ষেত্রে সহায়তা, পুরষ্কার সহ নানা প্রকল্পের সুবিধে গ্রহণের জন্য ও তন্তুবায়রা ব্যক্তিগতভাবে অথবা কোন সংগঠনের মধ্য দিয়ে আবেদন করতে চাইলে ‘মাই হ্যান্ডলুম’ পোর্টালের মাধ্যমে করতে পারবেন। মন্ত্রী আজ সেই পোর্টালটিরও সূচনা করেছেন। ২০১৫ সালে প্রথম জাতীয় হস্তচালিত তাঁত দিবসে প্রধানমন্ত্রী “ইন্ডিয়া হ্যান্ডলুম” ব্র্যান্ডের সূচনা করায় শ্রীমতী ইরানী তার জন্য ধন্যবাদ জানিয়েছেন। এ পর্যন্ত ১৮০টি বিভাগে ১৫৯০টি পণ্যের এই ব্র্যান্ডে নিবন্ধীকরণ হয়েছে।
কেন্দ্রীয় মন্ত্রী এই উপলক্ষ্যে অনলাইনে ভারতীয় বস্ত্র উৎস মেলা ২০২০-র উদ্বোধন করেছেন। কোভিড-১৯ মহামারীর ফলে অভূতপূর্ব এক পরিস্থিতির কারণে বর্তমানে প্রচলিত পদ্ধতিতে মেলা, প্রদর্শনী আয়োজন করা সম্ভব হচ্ছে না। সরকার এ কারণে তন্তুবায়দের অনলাইনে পণ্য বাজার জাত করার সুযোগ করে দিচ্ছে। “আত্মনির্ভর ভারত’ গড়ে তোলার জন্য হ্যান্ডলুম এক্সপোর্ট প্রমোশন কাউন্সিল অনলাইনের এই মেলার ব্যবস্থা করেছে।
কুলুর জেলা প্রশাসনের সঙ্গে সহযোগিতায় হস্তচালিত তাঁতের একটি গ্রামের বিষয়ে অনুষ্ঠানে জানান হয়। হিমাচল প্রদেশের হস্তচালিত তাঁতের পণ্য সম্ভারকে প্রচারের আলোয় নিয়ে আসার জন্য রাজ্যের মুখ্যমন্ত্রী শ্রী জয় রাম ঠাকুর কৃতজ্ঞতা জানিয়েছেন। হস্তচালিত তাঁত শিল্পের কাজ রাজ্যের চিরায়ত ও প্রাচীন ঐতিহ্যর প্রতীক বলে তিনি উল্লেখ করেছেন।
তন্তুবায় সম্প্রদায়ের সুন্দর সুন্দর কাজের বিষয়ে নাগরিকদের জানাতে দুই সপ্তাহ ধরে স্যোসাল মিডিয়ায় প্রচার চালানোর উদ্যোগ নেওয়া হয়েছে। এ ছাড়াও #Vocal4Handmade এর মাধ্যমে দেশে তাঁত থেকে উৎপাদিত সামগ্রীর বিষয়ে নানা তথ্য ও বিপনন, তন্তুবায়দের কথা জানানোর জন্য প্রচারের ব্যবস্থা করা হয়েছে। পাশাপাশি কেন্দ্রীয় নানা দপ্তরে এই সব পণ্য সামগ্রীর সরবরাহ নিশ্চিত করতে গভর্নমেন্ট ই-মার্কেট প্লেস বা জেম-এর সুবিধা পাওয়ার জন্য বস্ত্র মন্ত্রক পদক্ষেপ গ্রহণ করেছে।
(CG/CB
যুবওক্রীড়াবিষয়কমন্ত্রক
নেহরু যুব কেন্দ্র সংগঠন এবং জাতীয় সেবা কর্মসূচির পক্ষ থেকে দেশে ৬২৩টি জেলায় শহীদ দিবস পালিত হয়েছে
নতুন দিল্লি, ২৪ মার্চ, ২০২২
আজাদি কা অমৃত মহোৎসবের অঙ্গ হিসেবে কেন্দ্রীয় যুব বিষয়ক দপ্তর বুধবার সারা দেশে শহীদ দিবস পালন করেছে। শহীদ দিবস অনুষ্ঠানে নেহরু যুব কেন্দ্র সংগঠনের স্বীকৃত ইউথ ক্লাবের সদস্য ও স্বেচ্ছাসেবকদের পাশাপাশি জাতীয় সেবা প্রকল্পের স্বীকৃত বিশ্ববিদ্যালয় ও কলেজের স্বেচ্ছাসেবক পড়ুয়ারা সামিল হয়। নেহরু যুব কেন্দ্র সংগঠনের পক্ষ থেকে দেশে ৬২৩টি জেলায় এবং জাতীয় সেবা প্রকল্পের স্বীকৃত ৪৫৭টি বিশ্ববিদ্যালয়ের অধীন ১০ হাজার ৯২৬টি কলেজ / শিক্ষা প্রতিষ্ঠানে শহীদ দিবস পালিত হয়।
উল্লেখ করা যেতে পারে ১৯৩১ সালের ২৩ মার্চ মহান স্বাধীনতা সংগ্রামী ভগৎ সিং, রাজগুরু এবং সুখদেবকে ফাঁসি দেওয়া হয়। ভারত মাতার বীর সন্তান তরুণ এই তিন বিপ্লবীর সর্বোচ্চ আত্মত্যাগের কথা স্মরণে রেখে দেশে প্রতিবছর ২৩ মার্চ দিনটি শহীদ দিবস হিসেবে পালন করা হয়। এবছর আজাদি কা অমৃত মহোৎসবের অঙ্গ হিসেবে নেহরু যুব কেন্দ্র সংগঠন এবং জাতীয় সেবা প্রকল্পের পক্ষ থেকে শহীদ দিবস পালন করা হয়েছে। শীহদ দিবস পালনের অঙ্গ হিসেবে নেহরু যুব কেন্দ্র সংগঠন দেশে ৬২৩টি জেলায় এবং জাতীয় সেবা প্রকল্পের স্বীকৃত বিশ্ববিদ্যালয় তথা কলেজ / শিক্ষা প্রতিষ্ঠানগুলিতে স্বাধীনতা সংগ্রামীদের অবদানের বিভিন্ন দিক জনসমক্ষে তুলে ধরা হয়েছে। এধরণের কর্মসূচিগুলির মাধ্যমে তরুণ প্রজন্মের মধ্যে স্বাধীনতা সংগ্রামীদের জীবন, কর্ম ও আদর্শ সম্পর্কে কৃতজ্ঞতা, গর্ববোধ ও কর্তব্য পালনের মানসিকতা গড়ে তোলা হচ্ছে। মহান এই স্বাধীনতা সংগ্রামীদের জীবন যুদ্ধের নানা কাহিনী তরুণ প্রজন্মের মধ্যে দেশাত্মবোধ ও জাতীয়তাবাদের চেতনাকে জাগ্রত করতে উৎসাহিত করছে। এর ফলে, তরুণ প্রজন্ম দেশ গঠনের কাজে আরও বেশি করে যুক্ত হচ্ছেন।
ভারতের স্বাধীনতা সংগ্রামে শহীদ বিপ্লবীদের স্মরণে নেহরু যুব কেন্দ্র সংগঠনের জেলা শাখা এবং জাতীয় সেবা প্রকল্পের স্বীকৃত বিশ্ববিদ্যালয়গুলি একাধিক কর্মসূচির আয়োজন করে। এরমধ্যে রয়েছে, স্বাধীনতা সংগ্রামীদের প্রতিকৃতিতে পুষ্পার্ঘ্য, প্রদীপ প্রজ্জ্বলন, সেমিনার, আলোচনাসভা, ক্রীড়া প্রতিযোগিতা, ক্যুইজ, বিচক্ষণতা যাচাই প্রভৃতি।
শহীদ দিবস পালনের অঙ্গ হিসেবে নেহরু যুব কেন্দ্র সংগঠন এবং জাতীয় সেবা প্রকল্পের পক্ষ থেকে বিভিন্ন কর্মসূচিতে স্বাধীনতা সংগ্রামী, শিক্ষাবিদ, শিল্পী, বিশিষ্ট ব্যক্তিত্ব এবং প্রশাসনের কর্তা ব্যক্তিদের সামিল করা হয়। ভারতের স্বাধীনতা সংগ্রামের ইতিহাস সম্পর্কে কেন্দ্রীয় সংস্কৃতি মন্ত্রকের পক্ষ থেকে ৮টি রাজ্য ও দুটি কেন্দ্রশাসিত অঞ্চলের ১৪টি জায়গায় যে বিশেষ কর্মসূচির আয়োজন করা হয়, তাতে নেহরু যুব কেন্দ্র সংগঠনের সঙ্গে যুক্ত তরুণ স্বেচ্ছাসেবক এবং জাতীয় সেবা প্রকল্পের স্বেচ্ছাসেবকরা অংশ নেন।
CG/BD/AS/
(Visitor Counter : 113
মানবসম্পদবিকাশমন্ত্রক
মানব সম্পদ উন্নয়ন মন্ত্রকের এনআইওএস, বিশেষ পদ্ধতিতে পিছিয়ে পড়া শ্রেণির ছাত্র-ছাত্রীদের বাড়িতে লেখাপড়ার সুযোগ পৌঁছে দিচ্ছে
নতুন দিল্লি, ১৪ এপ্রিল, ২০২০
দেশজুড়ে কোভিড–১৯ মহামারীর কারণে লকডাউনের ফলে স্কুলগুলি বন্ধ রয়েছে। এরফলে ছাত্র-ছাত্রীরা যাতে কোনো সমস্যায় না পড়ে সেজন্য কেন্দ্রীয় মানব সম্পদ উন্নয়ন মন্ত্রক, বেশ কিছু উদ্যোগ নিয়েছে।
মন্ত্রক, এনআইওএস-কে পিছিয়ে ছাত্র-ছাত্রীদের বাড়িতে লেখাপড়ার সুযোগ পৌঁছে দিতে উদ্যোগী হবার নির্দেশ দিয়েছে। সেই কারণে অনলাইনের মাধ্যমে নবম থেকে দ্বাদশ শ্রেণীর ছাত্র-ছাত্রীদের স্বয়ম এমওওসি মাধ্যমে বিভিন্ন বিষয়ে পাঠদান করা হচ্ছে।
এন.আই.ও.এস এবং এন.সি.ই.আর.টি, তাদের পোর্টাল ব্যবহারের পাশাপাশি টেলিভিশনের মাধ্যমেও পাঠদান করাচ্ছে। এন.আই.ও.এস-এর কোর্সগুলি ম্যাসিভ ওপেন অনলাইন কোর্স -এ পাওয়া যাচ্ছে। https://swayam.gov.in/nc_details/NIOS এই পোর্টালে মাধ্যমিক এবং উচ্চমাধ্যমিক স্তরের সমস্ত প্রধান প্রধান বিষয়গুলি পাঠ আপলোড করা আছে।
এছাড়া মাধ্যমিক স্তরের ছাত্র-ছাত্রীদের জন্য পাঠগুলি ডি.টি.এইচ-এর ২৭ নম্বর চ্যানেল–পাণীণী
https://www.swayamprabha.gov.in/index.php/program/current/27 এই লিঙ্কে পাওয়া যাচ্ছে।
ডি.টি.এইচ-এর ২৮ নম্বর চ্যানেল শারদা-র মাধ্যমে উচ্চমাধ্যমিক স্তরের ছাত্র-ছাত্রীদের জন্য পাঠগুলি
https://www.swayamprabha.gov.in/index.php/channel_profile/profile/28 এই লিঙ্কে পাওয়া যাচ্ছে।
এছাড়াও ইউটিউব-এর মাধ্যমে ছাত্র-ছাত্রীরা বাড়িতে বসেই লেখাপড়া করতে পারবেন। মাধ্যমিক স্তরের ছাত্র-ছাত্রীদের জন্য ইউটিউব চ্যানেল হল - https://www.youtube.com/channel/UC1we0IrHSKyC7f30wE50_hQ
উচ্চমাধ্যমিক স্তরের ছাত্র-ছাত্রীরা https://www.youtube.com/channel/UC6R9rI-1iEsPCPmvzlunKDg এই ইউটিউব চ্যানেলের মাধ্যমে লেখাপড়া করতে পারবেন।
স্বয়ম প্রভা পোর্টালের মাধ্যমে এন.আই.ও.এস-এর মাধ্যমিক এবং উচ্চমাধ্যমিক ছাত্র-ছাত্রীদের জন্য ব্যবহৃত বিষয়গুলি কেন্দ্রীয় বিদ্যালয় সংগঠনের ছাত্র-ছাত্রীরা ব্যবহার করছেন। শিক্ষক শিক্ষিকারা এবিষয়ে ছাত্র-ছাত্রী এবং তাঁদের অভিভাবকদের জানাতে ইমেল, হোয়াটস অ্যাপ এবং এস.এম.এস ব্যবহার করছেন।
কেন্দ্রীয় বিদ্যালয় সংগঠন এই ওয়েব পোর্টালের মাধ্যমে পাঠদানের জন্য কয়েকজন শিক্ষক-শিক্ষিকাকে বাছাই করেছে। এই শিক্ষক-শিক্ষিকারা প্রতিদিন সকালবেলা পাঠদানের জন্য তাদের বক্তব্য রেকর্ড করছেন এবং বিষয়গুলি এই পোর্টালে আপলোড করে দেন। এরপর ছাত্র-ছাত্রীদের কোনো প্রশ্ন থাকলে সরাসরি মতবিনিময়ের অধিবেশনে সেগুলি আলোচনা করা হচ্ছে।
কেন্দ্রীয় মানব সম্পদ উন্নয়ন মন্ত্রী, শ্রী রমেশ পোখরিয়াল 'নিশাঙ্ক' এবং তথ্য ও সম্প্রচার মন্ত্রী প্রকাশ জাভড়েকর-এর অনুরোধে টাটাস্কাই এবং এয়ারটেল ডিটিএইচ স্বয়ম প্রভার তিনটি চ্যানেলকে সম্প্রচার করতে রাজি হয়েছে। এর ফলে এই চ্যানেলগুলি দূরদর্শনের ডিটিএইচ এবং জিও টিভি অ্যাপ ছাড়াও টাটা স্কাই এবং এয়ারটেল ডিটিএইচ-এ পাওয়া যাবে।
এয়ারটেল টিভির ৪৩৭, ৪৩৮ এবং ৪৩৯ নম্বর চ্যানেলগুলিতে, ভিডিওকনে ৪৭৫, ৪৭৬ এবং ৪৭৭ নম্বর চ্যানেল, ডিস টিভিতে ৯৪৬, ৯৪৭, ৯৪৯ এবং ৯৫০ নম্বর চ্যানেলে স্বয়ম প্রভার চ্যানেলগুলি দেখা যাবে। টাটা স্কাইয়ে ৭৫৬ নম্বর চ্যানেলে, স্বয়ম প্রভার চ্যানেলগুলি পপআপ উইন্ডোতে পাওয়া যাবে।
স্বয়ম প্রভা টিভির চ্যানেলগুলি সম্পর্কে বিস্তারিত জানতে নীচের লিঙ্কটি ক্লিক করুন - https://www.swayamprabha.gov.in/index.php/ch_allocation
(CG/CB
প্রধানমন্ত্রীরদপ্তর
আষাঢ় পূর্ণিমা-ধর্ম চক্র দিবস উপলক্ষে প্রধানমন্ত্রীর বার্তা
করোনা মহামারীর সময় ভগবান বুদ্ধ অনেক বেশি প্রাসঙ্গিক : প্রধানমন্ত্রী
ভগবান বুদ্ধের দেখানো পথ অনুসরণ করে কিভাবে কঠিনতম চ্যালেঞ্জগুলির মুখোমুখি হয়েছি তা ভারত দেখিয়েছে : প্রধানমন্ত্রী
বিপর্যয়ের সময় সমগ্র বিশ্ব ভগবান বুদ্ধের বাণীর অন্তর্নিহিত বার্তা উপলব্ধি করেছে : প্রধানমন্ত্রী
নয়াদিল্লি, ২৪ জুলাই, ২০২১
প্রধানমন্ত্রী শ্রী নরেন্দ্র মোদী বলেছেন, ভগবান বুদ্ধ বর্তমান করোনার মহামারীর সময় আরও বেশি প্রাসঙ্গিক হয়ে উঠেছেন। ভগবান বুদ্ধের পথ অনুসরণ করে কঠিনতম চ্যালেঞ্জগুলির কিভাবে মুখোমুখি হয়েছি তা ভারত দেখিয়ে দিয়েছে। সমগ্র বিশ্ব ভগবান বুদ্ধের আদর্শ ও বাণী অনুসরণ করে সহমর্মিতার পথে এগিয়ে চলেছে। আষাঢ় পূর্ণিমা-ধর্ম চক্র দিবস উপলক্ষে এক বার্তায় প্রধানমন্ত্রী বলেছেন, আন্তর্জাতিক বুদ্ধিস্ট কনফেডারেশনের “কেয়ার উইথ প্রেয়ার” উদ্যোগ অত্যন্ত প্রশংসনীয়।
প্রধানমন্ত্রী বলেছেন, আমাদের অন্তরাত্মা, কথাবার্তা এবং সঙ্কল্পের মধ্যে সম্প্রীতি তথা আমাদের কাজকর্ম এবং প্রয়াসের মধ্যে সমন্বয় আমাদের দুঃখ-যন্ত্রণা থেকে আনন্দের পথে নিয়ে যায়। মানসিক এই আনন্দ ও প্রশান্তি ভালো সময়ের পাশাপাশি কঠিন সময়েও সাধারণ মানুষের কল্যাণে কাজ করতে উদ্বুদ্ধ করে।
ভগবান বুদ্ধ সম্প্রীতির লক্ষ্যে আমাদের আটটি আদর্শের কথা বলেছিলেন।
প্রধানমন্ত্রী বলেন, ভগবান বুদ্ধ যখন আত্মবলিদান ও সহনশীলতার কথা বলেন তখন এগুলি কেবল কথার কথাই নয়, বরং ধর্মের এক সমগ্র চক্রের সূচনা হয় এবং তাঁর আদর্শ ও বাণী থেকে লব্ধ জ্ঞান সমগ্র বিশ্বের কল্যাণের সমার্থক হয়ে ওঠে। এই কারণেই সারা বিশ্ব জুড়ে ভগবান বুদ্ধের অনুরাগী রয়েছেন।
‘ধর্ম পদ’-এর উদ্ধৃতি উল্লেখ করে শ্রী মোদী বলেন, শত্রুতা কখনও ঈর্ষা কমায় না বরং ভালোবাসা ও আন্তরিকতার মধ্য দিয়ে ঈর্ষা ও শত্রুতা দমন করা যায়। বিপর্যয়ের সময় সমগ্র বিশ্ব ভালোবাসা ও সম্প্রীতির অন্তর্নিহিত শক্তি উপলব্ধি করেছে। ভগবান বুদ্ধের জ্ঞান প্রকৃতপক্ষে মানবতার অভিজ্ঞতা লাভেই সমৃদ্ধ হয়। তাই, এই অভিজ্ঞতায় সমৃদ্ধ হয়ে সারা বিশ্বের সাফল্য ও সমৃদ্ধি এক নতুন উচ্চতায় পৌঁছবে বলে প্রধানমন্ত্রী অভিমত প্রকাশ করেন।
CG/BD/DM
(Visitor Counter : 144
প্রধানমন্ত্রীরদপ্তর
ডঃ এম চিদানন্দ মূর্তির প্রয়াণে প্রধানমন্ত্রীর শোক প্রকাশ
নয়াদিল্লি, ১১ জানুয়ারি, ২০২০
প্রধানমন্ত্রী শ্রী নরেন্দ্র মোদী ডঃ এম চিদানন্দ মূর্তির প্রয়াণে শোক জ্ঞাপন করেছেন।
এক ট্যুইট বার্তায় প্রধানমন্ত্রী বলেছেন, “ডঃ এম চিদানন্দ মূর্তি ছিলেন সংস্কৃতি এবং সাহিত্যের একজন দিকপাল। কন্নড় ভাষার প্রতি তাঁর আবেগ ছিল লক্ষ্যণীয়। আমাদের সমৃদ্ধশালী ইতিহাস সংরক্ষণে তাঁর প্রয়াস ছিল অনন্য। তাঁর প্রয়াণ বেদনাদায়ক। তাঁর পরিবার এবং অনুরাগীদের প্রতি সমবেদনা জানাচ্ছি। ওম শান্তি।”
CG/SS/DM
(Visitor Counter : 46
প্রধানমন্ত্রীরদপ্তর
কিংবদন্তি কত্থক নৃত্যশিল্পী পণ্ডিত বিরজু মহারাজের প্রয়াণে প্রধানমন্ত্রীর শোক প্রকাশ
নতুনদিল্লি, ১৭ই জানুয়ারি, ২০২২
প্রধানমন্ত্রী শ্রী নরেন্দ্র মোদী কিংবদন্তি কত্থক নৃত্যশিল্পী পণ্ডিত বিরজু মহারাজের প্রয়াণে গভীর শোক প্রকাশ করেছেন। প্রধানমন্ত্রী বলেছেন, তাঁর মৃত্যু কলা জগতের জন্য এক অপূরণীয় ক্ষতি।
এক ট্যুইট বার্তায় প্রধানমন্ত্রী বলেছেন, “ আন্তর্জাতিক মঞ্চে ভারতীয় নৃত্য কলাকে যিনি পরিচয় করিয়েছিলেন, সেই পণ্ডিত বিরজু মহারাজের প্রয়াণে আমি গভীর মর্মাহত। তাঁর মৃত্যু কলা জগতের জন্য এক অপূরণীয় ক্ষতি। শোকের এই মুহূর্তে আমি তাঁর পরিবার পরিজন ও গুণমুগ্ধ ভক্তদের সমবেদনা জানাই। ওঁ শান্তি !!”
CG/CB/NS
(
কেন্দ্রীয়মন্ত্রিসভা
দেশে তেল ও প্রাকৃতিক গ্যাসের অনুসন্ধান ও উৎপাদন বাড়াতে অনুসন্ধান ও লাইসেন্স প্রদান নীতিতে সংশোধনের প্রস্তাবে মন্ত্রিসভার অনুমোদন
নয়াদিল্লি, ১৯ ফেব্রুয়ারি, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে অনুষ্ঠিত কেন্দ্রীয় মন্ত্রিসভার বৈঠকে আজ দেশে তেল ও প্রাকৃতিক গ্যাসের অনুসন্ধান ও উৎপাদন বাড়াতে অনুসন্ধান ও লাইসেন্স প্রদান সংক্রান্ত নীতি-কাঠামোয় সংশোধনের প্রস্তাব অনুমোদিত হয়েছে। এই নীতির উদ্দেশ্য হ’ল – তেল ও প্রাকৃতিক গ্যাসের অনুসন্ধান তথা উৎপাদনে নতুন লগ্নি টানা; খোঁজ চালানো হয়নি, এমন অঞ্চলগুলিতে তেল ও প্রাকৃতিক গ্যাসের অনুসন্ধানমূলক কাজকর্ম আরও জোরদার করা তথা উৎপাদন অঞ্চলগুলিতে বর্তমান নীতির আরও উদারীকরণ। তেল ও গ্যাসের দেশীয় উৎপাদন হ্রাস পাওয়া, আমদানির ওপর নির্ভরশীলতা বৃদ্ধি তথা অনুসন্ধান ও উৎপাদন ক্ষেত্রে বিনিয়োগের পরিমাণ হ্রাস পাওয়ার বিষয়টিকে বিবেচনায় রেখে সংশ্লিষ্ট নীতিতে আরও সংশোধনের প্রয়োজন দেখা দিচ্ছিল। এই প্রেক্ষিতেই অনুসন্ধান ও লাইসেন্স প্রদান নীতিতে মন্ত্রিসভা সংশোধনের সিদ্ধান্ত নেওয়া হয়েছে। এই নীতিতে ৪টি গুরুত্বপূর্ণ বিষয়ে সংশোধনের ওপর অগ্রাধিকার দেওয়া হয়েছে। এগুলি হ’ল – তেল ও প্রাকৃতিক গ্যাস পাওয়ার প্রত্যাশা নেই, এমন এলাকাগুলিতেও অনুসন্ধানে জোর দেওয়া। বাণিজ্যিক উৎপাদন হয় না, এমন তেল ও প্রাকৃতিক গ্যাসের সঞ্চিত ভাণ্ডারগুলির নিলামের জন্য দরপত্র আহ্বান। গ্যাস উৎপাদন, বিপণন ও মূল্য নির্ধারণে আরও উৎসাহ প্রদান। দেশীয় তেল ও প্রাকৃতিক গ্যাস ভাণ্ডারগুলি থেকে অতিরিক্ত হারে উৎপাদন এবং রাষ্ট্রায়ত্ত তেল ও প্রাকৃতিক গ্যাস সংস্থাগুলির অধীন ক্ষেত্রগুলি থেকে উৎপাদন পরিমাণ বাড়ানো। এই নীতির ফলে অনুসন্ধানমূলক কাজকর্মে স্বচ্ছতা আসবে, বিনিয়োগ বৃদ্ধি পাবে। সেই সঙ্গে, তেল ও প্রাকৃতিক গ্যাসের অনুসন্ধান ও উৎপাদন বাড়াতে এক প্রতিযোগিতামূলক নীতি-ব্যবস্থা গড়ে তোলা সম্ভব। দেশীয় তেল ও প্রাকৃতিক গ্যাসের উৎপাদন বৃদ্ধি পেলে আমদানির ওপর নির্ভরশীলতা কমবে এবং জ্বালানি নিরাপত্তা বৃদ্ধি পাবে। এমনকি, আমদানি খাতে যে বিপুল পরিমাণ বিদেশি মুদ্রা ব্যয় হয়, তা বহুলাংশে সাশ্রয় করা সম্ভব হবে।
CG/BD/SB
(Visitor Counter : 126
প্রতিরক্ষামন্ত্রক
বিমান বাহিনীর ফরিদাবাদ বিমানঘাঁটির দায়িত্ব নিলেন গ্রুপ ক্যাপ্টেন চন্দ্রশেখর ভট্ট
নয়াদিল্লি, ১০ মে, ২০১৯
গ্রুপ ক্যাপ্টেন চন্দ্রশেখর ভট্ট বিমানবাহিনীর ফরিদাবাদ বিমানঘাঁটির দায়িত্ব গ্রহণ করেছেন। তিনি এই বিমানঘাঁটির প্রধান দায়িত্বে থাকা গ্রুপ ক্যাপ্টেন কৌশিক দাসের স্থলাভিষিক্ত হয়েছেন। বিমানঘাঁটির প্যারেড গ্রাউন্ডে এক আনুষ্ঠানিক কুচকাওয়াজের মধ্য দিয়ে এই দায়িত্ব পালন পর্ব হস্তান্তর সম্পন্ন হয়।
গ্রুপ ক্যাপ্টেন ভট্ট ১৯৯০ সালে ভারতীয় বিমানবাহিনীর লজিস্টিক শাখায় কর্মজীবন শুরু করেন। কর্মজীবনে তিনি বিভিন্ন বিমানঘাঁটি ও ডিপোতে গুরুত্বপূর্ণ দায়িত্ব পালন করেছেন। কর্তব্যে নিষ্ঠা ও বিশিষ্ট সেবার জন্য বাহিনীর উচ্চ পদস্থ আধিকারিকদের প্রশংসা পেয়েছেন।
CG/BD/SB
(Visitor Counter : 65
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৪৭ কোটি ৪৮ লক্ষেরও বেশি টিকার ডোজ পাঠানো হয়েছে
রাজ্য / কেন্দ্রশাসিত অঞ্চলগুলির কাছে ১৮ কোটি ১২লক্ষেরও বেশি অব্যবহৃত টিকার ডোজ রয়েছে
নতুনদিল্লী, ২৩শে ডিসেম্বর, ২০২১
দেশ জুড়ে দ্রুত কোভিড-১৯টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১,৪৭,৪৮,৮০,৬৩৫টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৮,১২,৭০,০৭৬ টি টিকার ডোজ আছে।
CG/CB/
(Visitor Counter : 96
অর্থমন্ত্রক
কেন্দ্রীয় প্রত্যক্ষ কর পর্ষদ এবং শুল্ক দপ্তর বিনিয়োগ বৃদ্ধি এবং ‘মেক ইন ইন্ডিয়া’ কর্মসূচির সহায়তার লক্ষ্যে আকর্ষণীয় প্রকল্পের সূচনা করেছে
নয়াদিল্লি, ১৫ অক্টোবর, ২০১৯
কেন্দ্রীয় প্রত্যক্ষ কর পর্ষদ এবং শুল্ক দপ্তর ভারতের উৎপাদন ক্ষেত্রে আকর্ষণীয় বিনিয়োগ এবং ‘মেক ইন ইন্ডিয়া’ কর্মসূচির সহায়তার লক্ষ্যে একটি প্রকল্পের সূচনা করেছে। এই প্রকল্পটি অত্যাধুনিক, স্বচ্ছ এবং সহজ। এর মাধ্যমে খুব সহজেই আইসিটি-ভিত্তিক তথ্য সংরক্ষণ করে রাখা যাবে। এই প্রকল্পে এক জায়গাতে আবেদন করলেই প্রয়োজনীয় অনুমোদন পাওয়া যাবে। শুল্ক দপ্তরের আধিকারিকরা এই জায়গা থেকেই ছাড়পত্র দিতে পারেন এবং সমগ্র প্রক্রিয়াটি দেখভাল করতে পারবেন। এক্ষেত্রে কোন ভৌগলিক সীমাবদ্ধতা থাকছে না। একটি ডিজিটাল অ্যাকাউন্টের মাধ্যমেই খুব সহজেই ব্যবসা করা সম্ভব হবে। কেন্দ্রীয় প্রত্যক্ষ কর পর্ষদ ‘ইনভেস্ট ইন্ডিয়া’র সঙ্গে যৌথভাবে এই প্রকল্পটি চালু করেছে যাতে বিনিয়োগকারীরা খুব সহজেই দেশে বিনিয়োগ করতে পারে। এর ফলে, ‘মেক ইন ইন্ডিয়া’ কর্মসূচিতে গতি আসবে, রপ্তানি বৃদ্ধি পাবে, বৈদ্যুতিন সরঞ্জাম উৎপাদন, সারানো ও তা নতুনভাবে ব্যবহারোপযোগী করে তোলা সম্ভব হবে। https://www.investindia.gov.in/bonded-manufacturing - এই ওয়েবসাইটে বিস্তারিত তথ্য পাওয়া যাবে।
CG/SS/DM
(Visitor Counter : 71
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী এবং মার্কিন রাষ্ট্রপতি জোসেফ আর. বাইডেনের মধ্যে ভার্চুয়াল আলাপচারিতা
নতুন দিল্লি, ১০ এপ্রিল, ২০২২
প্রধানমন্ত্রী শ্রী নরেন্দ্র মোদী ১১ই এপ্রিল ২০২২ তারিখে মার্কিন রাষ্ট্রপতি জোসেফ আর. বাইডেনের সঙ্গে ভার্চুয়াল বৈঠক করবেন। দুই নেতার মধ্যে দ্বিপাক্ষিক সহযোগিতা, দক্ষিণ এশিয়ার সাম্প্রতিক ঘটনাবলী, ভারত-প্রশান্ত মহাসাগরীয় অঞ্চলের পরিস্থিতি এবং পারস্পরিক স্বার্থসংশ্লিষ্ট বিভিন্ন আন্তর্জাতিক বিষয় নিয়ে কথা হবে। দ্বিপাক্ষিক সার্বিক কৌশলগত অংশীদারিত্বকে শক্তিশালী করার লক্ষ্যে দুই দেশ একে অপরের সঙ্গে নিয়মিত উচ্চ পর্যায়ের যে সংযোগ বজায় রাখে, এই ভার্চুয়াল বৈঠক সেই প্রক্রিয়াকে আরও গতি দেবে।
দুই শীর্ষ নেতার ভার্চুয়াল বৈঠকের পর চতুর্থ ভারত-মার্কিন ২+২ মন্ত্রী পর্যায়ের বার্তালাপ আয়োজিত হবে। ভারতের পক্ষে এই বার্তালাপের নেতৃত্ব দেবেন প্রতিরক্ষা মন্ত্রী শ্রী রাজনাথ সিং এবং বিদেশমন্ত্রী ডঃ এস জয়শঙ্কর। মার্কিন যুক্তরাষ্ট্রের পক্ষে প্রতিনিধিত্ব করবেন প্রতিরক্ষা সচিব লয়েড অস্টিন এবং বিদেশ সচিব অ্যান্টনি ব্লিঙ্কেন।
CG/SD/AS/
(
কেন্দ্রীয়মন্ত্রিসভা
ভুটানের মান্দেছু জলবিদ্যুৎ প্রকল্প সংক্রান্ত ভারত-ভুটান চুক্তির ৩ নং আর্টিকেলের সংশোধনী অনুমোদন করল কেন্দ্রীয় মন্ত্রিসভা
নয়াদিল্লি, ৭ মার্চ, ২০১৯
প্রধানমন্ত্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে ভুটানের মান্দেছু জলবিদ্যুৎ প্রকল্প  সংক্রান্ত ভারত-ভুটান চুক্তির ৩ নং আর্টিকেলের সংশোধনীটি অনুমোদিত হল। ভুটানকে দেওয়া ভারতের ঋণ পরিশোধের মেয়াদ বাড়ানো হল আরও দু’বছর। ভুটানে ঐ প্রকল্পটির রূপায়ণ হবে ১৫ বছরের পরিবর্তে ১৭ বছরে।
এর সুফলগুলি হল – ভুটানের ৭২০ মেগাওয়াটের এমএইচইপি-র থেকে প্রথম বছর বিদ্যুৎ আমদানি হবে প্রতি ইউনিট ভারতীয় মুদ্রায় ৪.১২ টাকায়; ভুটান থেকে ভারতের অতিরিক্ত বিদ্যুৎ প্রাপ্তির নিশ্চয়তা; ভারত-ভুটান অর্থনৈতিক সম্পর্ক দৃঢ় করা ও বিশেষ করে জলবিদ্যুৎ ক্ষেত্রে আন্তঃসংযোগ বাড়ানো এবং সার্বিক ভারত-ভুটান সম্পর্ক গভীরতর করা।
CG/AP/DM
(Visitor Counter : 122
প্রধানমন্ত্রীরদপ্তর
কপ২৮-এর ভবিষ্যৎ সভাপতি ডঃ সুলতান আল জাবেরের সঙ্গে প্রধানমন্ত্রীর বৈঠক
নতুন দিল্লি, ১৫ জুলাই, ২০২৩
প্রধানমন্ত্রী শ্রী নরেন্দ্র মোদী আবু ধাবিতে ১৫ই জুলাই ডঃ সুলতান আল জাবেরের সঙ্গে সাক্ষাৎ করেন। ডঃ আল জাবের, আবু ধাবির ন্যাশনাল অয়েল কোম্পানির গ্রুপ সিইও এবং ভবিষ্যতে কপ২৮-এর সভাপতির দায়িত্ব পালন করবেন।
সংযুক্ত আরব আমিরশাহীর সভাপতিত্বে ইউএনএফসিসিসি-র কপ২৮ নিয়ে বৈঠকে আলোচনা হয়েছে। ডঃ জাবের প্রধানমন্ত্রীকে এই গুরুত্বপূর্ণ বৈঠকে সংযুক্ত আরব আমিরশাহীর উদ্যোগ নিয়ে বিস্তারিত জানিয়েছেন। কপ২৮-এর সভাপতি হিসেবে সংযুক্ত আরব আমিরশাহীকে ভারতের পক্ষ থেকে পূর্ণ সমর্থনের কথা জানান শ্রী মোদী। তিনি আলোচনায় আন্তর্জাতিক সৌর জোট, কোয়ালিশন ফর ডিজাস্টার রেজিলিয়েন্ট ইনফ্রাসস্ট্রাকচার, আন্তর্জাতিক মিলেট বর্ষ এবং মিশন লাইফস্টাইল ফর এনভায়রমেন্ট  সহ জলবায়ু পরিবর্তনের সমস্যার সমাধানে ভারতের নানা উদ্যোগের বিষয়ে জানান।
আলোচনায় ভারত ও সংযুক্ত আরব আমিরশাহীর মধ্যে জ্বালানী ক্ষেত্রে সহযোগিতার বিষয় নিয়েও মতবিনিময় হয়েছে।
(CG/CB/AS/
বিজ্ঞানওপ্রযুক্তিমন্ত্রক
সিএসআইআর-সেন্ট্রাল ইলেক্ট্রো ক্যামিক্যাল রিসার্চ ইন্সটিটিউট ব্যক্তিগত সুরক্ষা সামগ্রীর উৎপাদন বাড়াতে শিল্প সংস্থাগুলির সঙ্গে কাজ করছে
নয়াদিল্লি, ০৮ এপ্রিল, ২০২০
কোভিড ১৯ মোকাবিলায় সিএসআইআর – এর বিশেষ প্রয়াসের সঙ্গে সঙ্গতি রেখে তামিলনাডুর সেন্ট্রাল ইলেক্ট্রো ক্যামিক্যাল রিসার্চ ইন্সটিটিউট শিল্প সংস্থাগুলিকে বৈজ্ঞানিক পরিষেবা দিয়ে সাহায্য করবে। বর্তমান পরিস্থিতিতে স্যানিটাইজার, হাসপাতালের চিকিৎসা সরঞ্জাম এবং ব্যক্তিগত সুরক্ষা সামগ্রী অত্যন্ত গুরুত্বপূর্ণ হয়ে উঠেছে। এই লক্ষ্যে চেন্নাইয়ের ঐ প্রতিষ্ঠানটি বিশ্ব স্বাস্থ্য সংস্থার নির্দেশাবলী অনুযায়ী, ব্যক্তিগত সুরক্ষা সামগ্রী সহ হ্যান্ড স্যানিটাইজার প্রস্তুত করেছে।
এখনও পর্যন্ত ৩৫০ লিটার হ্যান্ড স্যানিটাইজার, ২৫০ লিটার হ্যান্ড ওয়াশ এবং ১ হাজার লিটার জীবাণুনাশক উপাদান বিভিন্ন স্থানে সরবরাহ করা হয়েছে। কোভিড-১৯ জনিত পরিস্থিতি স্বাভাবিক না হওয়া পর্যন্ত প্রতিষ্ঠানটি এ ধরনের সামগ্রী সরবরাহ অব্যাহত রাখবে।
এছাড়াও, তামিলনাডুর এই প্রতিষ্ঠানটি মুখাবরণ বা মাস্ক তৈরির জন্য আগ্রহী গ্রামীণ মহিলাদের জন্য ডিজিটাল প্রশিক্ষণ কর্মসূচি শুরু করেছে। প্রতিষ্ঠানটি ব্যক্তিগত সুরক্ষা সামগ্রী সহ হ্যান্ড স্যানিটাইজার ও হ্যান্ড ওয়াশের উৎপাদন বাড়াতে শিল্প সংস্থাগুলির সঙ্গে হাত মিলিয়েছে। ইতিমধ্যেই এই সংস্থাটি মাস্ক বানানোর জন্য ব্যাঙ্গালোরের সংস্থা থ্রিডি লাইকান – এর সঙ্গে অংশীদারিত্বে কাজ শুরু করেছে।
(CG/BD/SB
প্রধানমন্ত্রীরদপ্তর
২০২১ সালের গান্ধী শান্তি পুরস্কারপ্রাপক হিসেবে নির্বাচিত গোরখপুরের গীতা প্রেসকে প্রধানমন্ত্রীর অভিনন্দন
নতুনদিল্লি, ১৮ই জুন, ২০২৩
প্রধানমন্ত্রী শ্রী নরেন্দ্র মোদী ২০২১ সালের গান্ধী শান্তি পুরস্কারপ্রাপক হিসেবে নির্বাচিত গোরখপুরের গীতা প্রেসকে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন;
“২০২১ সালের গান্ধী শান্তি পুরস্কারপ্রাপক হিসেবে নির্বাচিত গোরখপুরের গীতা প্রেসকে অভিনন্দন জানাই। মানুষের মধ্যে সামাজিক ও সাংস্কৃতিক পরিবর্তন নিয়ে আসার জন্য গত ১০০ বছর ধরে এই সংস্থা যে সব উদ্যোগ গ্রহণ করেছে, তা সত্যিই প্রশংসনীয়। @GitaPress”
CG/CB/…………………18th JUNE,,2023
(
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নতুনদিল্লি, ৫ই ডিসেম্বর, ২০২১
দেশ জুড়ে টিকাকরণ অভিযানে এ পর্যন্ত ১২৭ কোটি ৬১ লক্ষ টিকা দেওয়া হয়েছে।
ভারতে চিকিৎসাধীন সংক্রমিতের সংখ্যা বর্তমানে ৯৯হাজার ১শো ৫৫ জন।
মোট সংক্রমিতের ১ শতাংশের কম, মাত্র ০.২৯ শতাংশ এখন চিকিৎসাধীন। ২০২০র মার্চের পর এই হার সর্বনিম্ন।
বর্তমানে কোভিড মুক্ত হওয়ার হার ৯৮.৩৫ শতাংশ।
গত চব্বিশ ঘন্টায় আরোগ্য লাভ করেছেন ৬ হাজার ৯শো ১৮ জন।
সারা দেশে এ পর্যন্ত মোট সুস্থ হয়েছেন ৩ কোটি ৪০ লক্ষ ৬০ হাজার ৭৭৪ জন।
গত চব্বিশ ঘন্টায় নতুন করে সংক্রমিত হয়েছেন ৮ হাজার ৮শো ৯৫ জন।
দৈনিক সংক্রমিতের হার গত ৬২দিন ধরে ২ শতাংশের কম, আজ এই হার ০.৭৩ শতাংশ।
সাপ্তাহিক সংক্রমিতের হার ২১ দিন ধরে ১ শতাংশের নিচে রয়েছে, বর্তমানে ০.৮ শতাংশ।
মোট নমুনা পরীক্ষা হয়েছে ৬৪ কোটি ৭২ লক্ষ।
CG/CB/SFS
(Visitor Counter : 73